ململانێی باڵهكانی پارتی كهوته بهر ڕووناكی
ئاژانس
بۆ یهكهمجار ململانێی نێوان ههردوو باڵی ناكۆكی ناو پارتی دیموكراتی كوردستان له تاریكییهوه هاته دهر و ڕووناكیی بینی، ئهوه یهكهمجاره ئهو ململانێیهی نێوان نێچیرڤان بارزانی و مهسرور بارزانی بگاته شهڕی ئاشكرای میدیایی، ئهوهش به هۆی پرسی پێكهێنانی حكومهت و ڕووداوهكهی كافتریای هۆقهباز له ههولێر كه تیایدا دبلۆماتكارێكی توركیا كوژرا.
پاش ئهوهی 17ی تهممووز ڕووداوی ڕێستۆرانتهكهی ههولێر ڕووی دا، ڕێبوار كهریم وهلی، كارمهندی كهناڵی ڕووداوی نزیك له نێچیرڤان بارزانی، سهرۆكی ههرێم و جێگری سهرۆكی پارتی له وتارێكدا به ناونیشانی (ئاگر له ئیستهنبووڵ و دووكهڵهكهی له ههولێر) ههندێك زانیاریی له بارهی ڕووداوهكهی ههولێر ئاشكرا كردبوو، پاش چهند كاتژمێرێك له بڵاوكردنهوهی و كاردانهوهی تۆڕه كۆمهڵایهتییهكانی نزیك له باڵی مهسرور بارزانی، ئهندامی مهكتهبی سیاسیی پارتی و سهرۆكی حكومهت، سایتی ڕووداو وتارهكهی سڕییهوه تا له بەرانبهردا پهیجی دژهتیرۆری پارتی له فهیسبووك وەڵامدانەوەیەکی ئهو نووسهرهی سڕییهوه.
ڕێبوار كهریم وهلی، لهو وتارهدا دهزگا ئهمنییهكانی به «كهمتهرخهم» تۆمهتبار كردبوو، ئهوهش له ئاشكراكردنی ڕووداوی كوژرانی دبلۆماتكارهكهی توركیا و دهڵێت: «ڕاستییهكهی ههم حكومهتی توركیا و ههم پارتیش پێیان باشه كه ڕووداوهكه وهك كردهوهیهكی تیرۆریستی وێنا بكرێت. لێرهدا ئهوهی جێگهی سهرنجه، توركیا بهو ههموو میدیایهی ههیهتی به قهدهر میدیای كوردستان سهرقاڵی ڕووماڵی ئهو ڕووداوه نهبوون و، به ئامانجگرتنی پهكهكه و ههدهپه لهو ڕووداوهدا، باشترین ئادرێس بوون كه ههردوولا به دوایدا دهگهڕان.» هێمای بۆ ئهوهش كردووه كه، «خهڵكێكی زۆر له دوای ئهو ڕووداوهوه دهبنه قوربانیی، دوور نییه ههدهپهش له توركیا دابخرێت و ڕێگهی كاری سیاسیی لێ بگیرێت. دوور نییه هێرشێكی بهرفراوانی زهوینیش بۆ سهر پهكهكه بكرێت. دوایی دهردهكهوێت كه ههمووان باجی نهگوتنی ڕاستییهكان دهدهن.»
له بهرانبهردا، پهیجی دهزگای دژهتیرۆری پارتی كه نزیكه له مهسرور بارزانییهوه وهڵامی دایهوه و تیایدا هاتووه: «ماوهیهكه ڕێبوار كهریم وهلی به فیتی ئاغاكانی خۆی له خهڵك كردووه به موحهلیلی ئاخرزهمان، ئهم زاته كه ههموومان دهیناسین و ئاكار و ڕهفتاری بۆ ههمووكهس له سۆشیال میدیا ئاشكرا ببوو، ههستاوه به ڕووقایمی دهستی داوهته چهواشهكاری و له مینبهری ڕووداو ئهو باس و خواسانه دهخاته ڕوو، كه دڵی ئاغاكانی خۆش بكات.»
ئهوه تهنها ئاماژهی تووندبوونهوهی ئهو ململانێیه نهبوو له نێوان باڵهكانی پارتیدا، بهڵكوو له پێكهێنانی حكومهتیشدا قوڕی ئهو كێشهیه خهستتر بووهوه كه پاش چهندین خول مهسرور بارزانی بۆ یهكهمجار پۆستی سهرۆكی حكومهتی له ڕكابهره ناوخۆییهكهی وهرگرتهوه كه تا ئێستاش به هۆی ناكۆكی لهسهر پۆستی وهزارهتی سامانه سروشییهكان له نێوان ئهو دوو باڵهدا پڕ نهكراوهتهوه.
ئهندامێكی سهركردایهتیی پارتی كه لهبهر ههستیاریی پرسهكه نهیویست ناوی بڵاو بكرێتهوه بۆ «ئاژانس» وتی: «گومان لهوهدا نییه كه ناكۆكییهكی گهوره له نێوان نێچیرڤان بارزانی و مهسرور بارزانیدا ههیه، ئهمه مێژووهكهی دهگهڕێتهوه بۆ ئهو ڕۆژهی كه مهسرور بارزانی بووه سهرۆكی ئهنجوومهنی ئاسایش، كاتێكیش بووه سهرۆكوهزیران پێش گفتوگۆكردن لهسهر پێككهێنانی حكومهت ئهوان گفتوگۆیان لهسهر چارهنووسی ئاشتی ههورامی دهكرد، بهڵام تا ئێستا نه ئاشتی به فهرمی دانراوه و نه توانراوه بێدهسهڵات بكرێت، چونكه كۆمپانیاكانی جیهان ئهو دهناسن و لهگهڵ ئهویش گرێبهستهكانیان كردووه.«
وتیشی: «ههرچهنده كوتلهبازییش لهناو پارتی ههبێت، بهڵام دڵنیام جهنابی سهرۆك بارزانی دهتوانێت چارهسهری ناكۆكیی ناو ڕیزهكانی پارتی بكات، بهڵام پرسیارهكه ئهوهیه گەرهنتی چییه له دوای بارزانی ناكۆكی و دهستگهری لهناو پارتیدا خراپتر نهبێت، بۆیه گەرهنتی لهسهر ئاشتهوایی ئهم دوو كهسه بۆ ههمیشه نییه و زهحمهته.«
له ئێستادا دوو سهرهڕمی ململانێی باڵهكانی ناو پارتی دوو پۆستی سهرهكیی دهسهڵاتی جێبهجێكردنی ههرێمیان به دهستهوهیە و تووندبوونهوهی ململانێكانی نێوانیان له سنووری كێشهیهكی ناو پارتی دهچێته دهرهوه و ئهگهر ههیه زیان به پڕۆسهی حکومڕانیش بگهیهنێت.
عهلی كهریمی، چاودێری سیاسی بۆ «ئاژانس» وتی: «ناكۆكییهكانی ناو پارتی ناكۆكیی تازه نین و له دوای نهمانی مهلا مستهفا گوازرایهوه بۆ كوڕ و نهوهكانیان و ئێستا جیلی دووهم و سێیهمی ئهو حزبه پێگهیشتوون، ورده ورده ئهو كولتوورهی كه باب و باپیرانیان ئیلتیزامیان پێوهی دهكرد ئهمانه ئهو ئیلتیزامه ناكهن و زیاتر ناكۆكییهكان زهقتر دهردهكهون له نێوان خۆیاندا و مهسهلهی ناكۆكییهكانی ناو پارتی شتێك نییه شایانی شاردنهوه بێت و له نێوان خۆیاندا دهكوڵێن، ههموو ئهو ڕووداوانهی كه له ههرێمیش ڕوو دهدهن زۆرتر ناكۆكییهكانی ئهو حزبه دهخاته مهیدانهوە و ڕووی ڕاستهقینهیان دهردهكهوێت».
وتیشی: «ئهم ناكۆكییانه نهك لهناو كابینهی نوێی حكومهت، لهسهر تاك به تاكی خهڵكیش ڕهنگ دهداتهوه له داهاتوودا، له شهڕ و ئاشتی لهگهڵ توركیا لهگهڵ ئێران لهگهڵ حزبه كوردییهكانی تر ڕهنگدانهوهی دهبێت».